เป็นร้านที่รู้จักจากรายการ คู่เลิฟตะลอนทัวร์ ตั้งใจว่าวันนึงเราจะมาเยือน เวลาผ่านมาเป็นปี จนวันนี้ได้มีโอกาสมาเยือน ผมขับรถจาก อ.ปัว เพื่อไปชิม ระยะทางเกือบ 50 กิโลเมตร ไปถึงต้องจองโต๊ะ รอเวลาอีก 1 ชั่วโมง หลังจากได้โต๊ะ ก็รออาหารอีกเกือบ 30 นาที นึกในใจว่าจะอร่อยสมกับที่รอมั๊ย วันนี้อาหารที่เป็นเมนูแนะนำหมดหลายรายการ เราจึงต้องสั่งเมนูที่ยังมีให้บริการคือ สลัดอโวคาโด้ ก็สลัดธรรมดาไม่มีอะไรโดดเด่น เสียขวัญไปหนึ่ง จากนั้นขาหมูทอดมาเสริฟ์ หน้าตาดี หมูทอดได้แห้งหนังกรอบเนื้อยังนุ่ม แต่ที่น่าจะเด็ดคือน้ำจิ้มกลับผิดหวังไปอีกหนึ่ง ต่อจากนั้นไก่ทอดมะแขว่นก็มา ไก่กรอบดี ออกเหมือนเป็ดร่อน ทอดกระเทียมแต่ใส่มะแขว่นแทนพริกไทย ก็งั้นๆ สุดท้าย ปลานิลทอดกระเทียม เนื้อปลาถูกแล่เป็นชิ้นแล้วทอดราดด้วยกระเทียมที่ถูกทอดจนกรอบ หน้าตาดูน่าอร่อย แต่เอาเข้าจริง ไม่มีรสชาติที่ปลาทอดกระเทียควรจะมี แถมกระเทียมที่ดูกรอบกลับเหนียวสนิท สรุปงานนี้รู้สึกไม่คุ้มกับการเดินทางไปชิม ที่ได้กลับเป็นแค่บรรยากาศที่สมคำล่ำลือ หรือเป็นเพราะผมไม่ได้กินเมนูขึ้นชื่อของทางร้าน